25 ASTROX 99 PRO , Võimas sulgpallireket
Yonex ASTROX 99 PRO – puhas ründejõud Yonex ASTROX 99 PRO on loodud mängijale, kes tahab esmalt pallivahetust kontrollida ja seejärel punkti võimsa rünnakuga lõpetada. 2025. aasta kolmanda põlvkonna ASTROX 99 PRO on väga selgelt pea-raske ja jäik reket, mille tugevused tulevad kõige paremini esile tagaväljakult rünnates – võimsad smash’id, pikad clear’id ning stabiilne ja täpne löögitunnetus. See ei ole neutraalne universaalreket. ASTROX 99 PRO sobib eelkõige tehniliselt heale ja ründavale mängijale, kes oskab pea-raskest tasakaalust saadava lisajõu enda kasuks tööle panna. Vastutasuks annab reket väga tugeva ja kindla löögi ning võimaldab pallile palju jõudu edasi anda. Rohkem raskust reketipeas Uue põlvkonna Enhanced Rotational Generator System jaotab raskuse käepideme otsa, reketipea ja T-liigendi vahel. See aitab pea-raskel reketil pärast lööki kiiremini taastuda ning võimaldab jätkata ründavat mängu ka kiiremates pallivahetustes. Raami ülaosas asuv POWER-ASSIST BUMPER lisab reketipeale massi ja aitab löögienergiat pallile efektiivsemalt üle kanda. Samal ajal on bumper integreeritud raami nii, et õhutakistus jääks võimalikult väikeseks. Uus Lightweight End Cap on varasemast kergem ning ilma sisemise lisaraskuseta. Selle tulemusel liigub reketi tasakaalupunkt veelgi rohkem pea suunas, muutes ASTROX 99 PRO eriti selgelt ründava iseloomuga reketiks. 2G-Namd FLEX FORCE – kiire paindumine ja taastumine 2G-Namd™ FLEX FORCE on Yonexi uus grafiitmaterjal, mis võimaldab varrel löögi ajal kiiresti painduda ja seejärel jõuliselt algasendisse taastuda. See aitab vähendada energiakadu ning annab smash’ile juurde kiirust ja jõudu. Stabiilsem tabamus ja parem tunnetus Shot Information Connector ühendab reketi erinevad tehnoloogiad tervikuks. Vähendades raskust varre ja käepideme otsa piirkonnas, saab rohkem massi koondada reketipeasse. Samal ajal aitab kõrge jäikusega grafiidist Anti-Torsion Shaft vähendada varre väändumist ning hoida reketipea tabamusel stabiilsemana. Tulemuseks on puhtam löögitunnetus, parem tagasiside ja suurem kontroll tugevatel ründelöökidel. Meteoriidist inspireeritud disain ASTROX 99 PRO must-roheline disain on inspireeritud planeediga kokkupõrkavast meteoriidist – Yonexi sümbol jõule ja energiale. Marmorit meenutav tekstuur annab reketile jõulise välimuse ning oranžid detailid ulatuvad raamilt käepidemeni. ASTROX 99 PRO on mõeldud mängijale, kelle mäng põhineb surve tekitamisel, tagaväljaku rünnakul ja võimsal smash’il. Jäikus: jäik Tasakaal: väga pea-raske Pikkus: +10 mm Raam: HM Graphite + CFR + Tungsten + 2G-Namd FLEX FORCE Vars: HM Graphite + 2G-Namd FLEX FORCE + Ultra PE Fiber Liigend: New Built-in T-Joint Kaal / käepide: 4U G5/G6 või 3U G4/G5/G6 Soovituslik keelestuspinge: 4U: ca 9,1–12,7 kg 3U: ca 9,5–13,2 kg Värv: Black / Green Tootekood: 3AX99-P Tootja: Yonex